b'\n_START_ARTICLE_\nKyivstar GSM\n_START_PARAGRAPH_\nKyivstar GSM er et teleselskap i Ukraina som ble grunnlagt i 1994, og er et av landets st\xc3\xb8rste selskaper. Det er 56,5% eid av norske Telenor, mens minoritetsaksjon\xc3\xa6r er russiske Altimo (Alfagruppen) som eier 43,5%. Selskapet er landets nest st\xc3\xb8rste teleselskap og mobiloperat\xc3\xb8r med 23 millioner kunder. Kyivstar tilbyr  mobiltelefoni, internett-adgang gjennom 2G-mobilnett, og data- og internettjenester gjennom leid kapasitet i lokale 3G-nett._NEWLINE_Det er i alt fem mobiloperat\xc3\xb8rer (nettoperat\xc3\xb8rer) i Ukraina. I mobilmarkedet har Telenor en markedsandel p\xc3\xa5 42,2%, mot hovedkonkurrenten UMC sin andel p\xc3\xa5 32,5% i 2008. Omsetningen samme \xc3\xa5r var 13,9 mrd kroner, som gj\xc3\xb8r det til det nest st\xc3\xb8rste selskapet i Telenorkonsernet og det st\xc3\xb8rste utenfor Norge. Kyivstar har om lag 7.500 ansatte._NEWLINE_Kyivstarhar hovedkvarter i Kijev, og gjennom sitt eierskap er Telenor en av de st\xc3\xb8rste utenlandske investorene i Ukrsina. Administrerende direkt\xc3\xb8r er Igor Lytovchenko._NEWLINE_For en oversikt over Alfagruppens strid med Telenor om strategiene for VimpelCom og Kyivstar, se: Alfagruppen.'